สึนามิคน
เก็บมาฝากจากการประชุมวิชาการประกันสังคมประจำปี 2559 มีการพูดถึงว่าไทยกำลังเผชิญปัญหา &#8220;สึนามิประชากร&#8221; ซึ่งหมายความว่า จำนวนผู้สูงอายุเพิ่มมากขึ้นเรื่อยๆ
7 ก.ย. 2559

เก็บมาฝากจากการประชุมวิชาการประกันสังคมประจำปี 2559 มีการพูดถึงว่าไทยกำลังเผชิญปัญหา “สึนามิประชากร” ซึ่งหมายความว่า จำนวนผู้สูงอายุเพิ่มมากขึ้นเรื่อยๆ
ทั้งนี้ กองทุนประกันสังคมกำลังเผชิญปัญหาต้องจ่ายเงินบำนาญให้ผู้ประกันตนมากขึ้นเรื่อยๆ โดยกองทุนบำนาญเริ่มบังคับใช้เมื่อปี 2542 พบว่า มีผู้ประกันตนเกษียณรับเงินบำนาญ 2 หมื่นคน ปี 2558 มีคนรับเงินบำนาญเพิ่มขึ้นเป็น 3 เท่า หรือ 6 หมื่นคน ขณะที่ปี 2559 ยังไม่ถึงครบปีมีผู้ประกันตนรับบำนาญแล้ว 1 แสนคน มากกว่าปี 2558 ทั้งปี โดยปี 2560 คาดว่าจะมีคนรับบำนาญ 2 แสนคน และในอีกไม่ถึง 10 ปีข้างหน้า คนรับบำนาญจะเพิ่มถึง 1 ล้านคน ซึ่งการจ่ายเงินบำนาญเพิ่มขึ้นก้าวกระโดด
ในขณะเดียวกัน อัตราคนทำงานต่อผู้สูงอายุอยู่ที่ 6:1 หรือคนทำงาน 6 คน ดูแลผู้สูงอายุ 1 คน แต่ใน 10 ปีข้างหน้าจะเป็นอัตรา 4:1 และ 20 ปีข้างหน้าจะอยู่ที่ 2:1 ในที่สุดเงินสมทบเข้ากองทุนก็จะไม่เพียงพอที่จะจ่ายบำนาญ ซึ่งหากยังไม่คิดทำอะไรกันภายในปี 2597 กองทุนประกันสังคมจะเจ๊ง ผู้ประกันตน 13 ล้านคนเดือดร้อนแน่!